#Imagine is 'n strategie om hoop in Suid-Afrika vry te laat en visionêre leiers vir ons land en sy toekoms te ontwikkel. Ons land het dringend leiers met integriteit, 'n morele kompas, 'n hart vir die nood rondom ons en toewyding en geloof nodig. #imagine fokus daarom daarop om Suid-Afrika se waardesisteem vanuit 'n geloofsgegronde perspektief te versterk. Ons doen dit deur jongmense aan te moedig om op te staan en uit te staan, om hulle lewe te leef vanuit 'n fondament van waardes en beginsels. Die #Imagine-beweging glo jongmense het die vermoë om te droom, die kapasiteit om in die onmoontlike te glo en eindelose bronne energie om hulle drome waar te maak en hulle planne uit te voer.Ons jongmense is nasiebouers en wedstrydwenners. Ons is immers 'n nasie van jongmense – ongeveer 50% van alle Suid-Afrikaners is onder 25 jaar oud. Ongeveer 80% van hulle sê hulle kom uit 'n Christelike agtergrond en is daarom gereed om hierdie wonderlike waarheid te omarm: Te midde van al die onsekerhede het God 'n droom vir hulle lewe, en in Hom is hulle toekoms verseker.
#imagine 2017 Ervaring
Ons is groep tot diensbaarheid
Ons fondament is die Bybel
Alle nasies en volke is welkom
Ons is jeug vriendelik
Ons is passievol oor jongmense
Ons glo in die drie-enige God (Vader, Seun en Heilige Gees) wat almagtig is en ewig bestaan.
Ons glo in die soewereiniteit van God, wat die mensdom geskep het na sy beeld.
Ons glo in Jesus Christus, die Verlosser, die Seun van God, en sy heerskappy oor elke aspek van die lewe. Deur sy dood en opstanding ontvang ons vergifnis van sonde en versoening met God en ander mense.
Ons glo in die Heilige Gees wat mense beweeg tot bekering, hulle heilig maak deur sy krag en deur hulle genesing van die samelewing veroorsaak .
Ons glo dat die Bybel die geïnspireerde Woord van God, die besondere wyse is waarop Hy Homself aan ons openbaar
Ons glo dat diegene wat bely dat Jesus Christus die Verlosser en Here is deel is van sy kerk op aarde. Hy bind ons saam en stuur ons om die evangelie te verkondig.
Ons glo dat die geloof is 'n gawe van God en nie die prestasie van die mensdom
Ons glo dat genesing in versoening lê
Ons glo dat God ons roep om Hom te gehoorsaam bo alles in elke aspek van die lewe.
Ons glo dat Jesus Christus sal terugkeer om die lewendes en die dooies te oordeel en vir ewig te heers as Koning